༄༅། །མི་འཁྲུགས་པའི་གཟུངས་དོན་རབ་གསལ་སྒྲོན་མེ་བཞུགས། ན་མོ་གུ་རུ་ཤྲཱི་བཛྲ་ས་ཏྭཱ་ཡ། མི་འཁྲུགས་པའི་གཟུང་དོན་བཤད་པ་ལ་གཉིས། སྤྱི་དང་བྱེ་བྲག་གོ །དང་པོ་ཀྲྀ་ཡའི་སྒྲ་ལས་བྱ་བའི་རྒྱུད་དེ། ཁྲུས་དང་གཙང་སྦྲ་དཀའ་
ཐུབ་གཙོ་བོར་སྟོན་དགོས་པས་ན་ཇོ་བོ་རྗེས། ཕྱི་ཡི་རྣལ་འབྱོར་གཙོར་སྟོན་པས། །བྱ་བའི་རྒྱུད་དུ་གྲགས་པ་དང་། །ནང་གི་རྣལ་འབྱོར་གཙོར་སྟོན་པ། །རྣལ་འབྱོར་རྒྱུད་དུ་རབ་ཏུ་གྲགས། །ཕྱི་དང་ནང་གི་བྱ་བ་གཉིས། །
མཉམ་པར་སྤྱོད་པས་སྤྱོད་རྒྱུད་ཟེར། །ཞེས་སོ། །བོད་གངས་ཅན་གྱི་ལྗོངས་འདིར་བཀའ་གདམས་གསར་མས། བྱ་རྒྱུད་ལ་རྣམ་པ་ཀུན་ཏུ་བདག་བསྐྱེད་ཡོད་དགོས། མེད་ན་མདོ་ཆོག་ཡིན་པའི་ཕྱིར། ཞེས་གསུངས་སོ། །
དཔལ་ལྡན་ས་སྐྱ་པས། བྱ་རྒྱུད་ལ་རྣམ་པ་ཀུན་ཏུ་བདག་བསྐྱེད་མེད། ཡོད་ན་བྱ་རྒྱུད་སྤྱོད་རྒྱུད་འབྲེལ་བའི་ཙམ་པོ་པར་བཞེད། རྙིང་མ་དང་བཀའ་རྒྱུད་ཀྱི་བྱ་རྒྱུད་ཁྱད་པར་བ་དང་། བདག་བསྐྱེད་མེད་པ་བྱ་རྒྱུད་ཙམ་པོ་བར་
བཞེད། བྱ་རྒྱུད་ལ་རིགས་གསུམ། སྐུ་དེ་བཞིན་གཤེགས་པའི་རིགས། གསུང་པདྨའི་རིགས། ཐུགས་རྡོ་རྗེའི་རིགས་དང་གསུམ་མོ། །རྗེ་མི་བསྐྱོད་ཞབས་ཀྱི་མི་འཁྲུག་པ་རྡོ་རྗེའི་རིགས་སུ་བཞེད་པ་ཏེ་རྗེ་ཉིད་ཀྱི་བྱ་རྒྱུད་ཀྱི་ཊིཀ་
ཆེན་ལས། གསུམ་པ་རྡོ་རྗེའི་རིགས་ལ་རིགས་ཀྱི་གཙོ་བོ་མི་འཁྲུགས་པའི་གཟུངས་རིགས་ཀྱི་བདག་པོ་རྡོ་རྗེ་རྣམ་འཇོམ་དང་རིག་པ་མཆོག་གི་རྒྱུད། རིགས་ཀྱི་ཡུམ་རྡོ་རྗེ་མི་ཕམ་མེ་ལྟར་རབ་ཏུ་འབར་བ། རིགས་ཀྱི་ཁྲོ་བོ་
༄༅། །ཕྱག་གོ །གཟུངས་འབྲིང་པོའི་སྐབས། ན་མོ་རཏྣ་ཏྲ་ཡཱ་ཡ་ནི་དཀོན་མཆོག་གསུམ་ལ་ཕྱག་འཚལ་ལོ། །ཕྱག་འཚལ་སྔགས་བསྡུས་སོ། །ཏདྱ་ཐཱ་་ནི་སྔགས་ཀྱི་མཚམས་སྦྱོར་རམ་མགོ་འདྲེན། གཟུངས་སྔགས་ཀྱི་
ངོས་འཛིན་དུའང་བཞེད། ཨོཾ་ནི་དམ་བཅའ་བ་དང་བཀྲ་ཤིས་པའི་དོན། ཀཾ་ཀ་ནི་ཀཾ་ནི་སྡིག་པ་རྣམས་སྡིག་པ་རྣམས་གཉིས་ཀ་མང་ཚིག་གི་མཐའ་ཅན་དོན་ནི་རང་བཞིན་གྱི་ཁ་ན་མ་ཐོ་བ་དང་བཅས་པའི་ཁ་ན་མ་ཐོ་བའི་སྡིག་
པའོ། །རོ་ཙ་ནི་རོ་ཙ་ནི་སྲེགས་ཤིག་སྲེགས་ཤིག་སྒྲིབ་གཉིས་བག་ཆགས་དང་བཅས་པའི་བུད་ཤིང་ལྷག་མེད་དུ་བསྲེགས་པའོ། །ཏྲོ་ཊ་ནི་ཏྲོ་ཊ་ནི་ཆོད་ཅིག་ཆོད་ཅིག་ཉོན་མོངས་པ་དང་ལྟ་བའི་ཀུན་སྦྱོར་གྱི་འཆིང་བ་རྩད་ནས་
གཅོད་པའོ། ཏྲཱ་ ་ས་ནི་ཏྲཱ་ས་ནི་སྐྲག་པར་གྱིས་སྐྲག་པར་གྱིས་འབྲས་བུ་སྡིག་པའི་ལས་སྣང་གཤིན་རྗེའི་ཕོ་ཉ་སྐྲག་ཅིང་འཇིགས་པར་གྱིས་ཤིག་ཅེས་པའོ། །པྲ་ཏི་ཧ་ན་པྲ་ཏི་ཧ་ན་སོ་སོར་ཆོམ་སོ་སོར་ཆོམ་ནི་ལས་དང་རྣམ་སྨིན་གྱི་
འབྲས་བུ་སོ་སོར་ཆོམས་ཤིག་པའོ། །སརྦ་ཀརྨ་པཱ་རྃ་པ་ར་ཎི་མེ་སརྦ་སཏྭ་ནཱཉྩ་་སྭཱ་ཧཱ ། བདག་དང་སེམས་ཅན་ཐམས་ཅད་ཀྱི་ལས་གཅིག་ནས་གཅིག་ཏུ་བརྒྱུད་པ་ཐམས་ཅད་ཞེས་པ་སྐྱེ་བ་ནས་ཚེ་རབས་ཐམས་ཅད་དུ་ལས་དང་
ཉོན་མོངས་པའི་འབྲས་བུ་སྡུག་བསྔལ་མྱོང་ངེས་པ་ཐམས་ཅད་གཟུངས་སྔགས་ཟབ་མོའི་མཐུ་དང་ནུས་པས་བྱང་ཞིང་དག་པའི་གཞི་ཚུགས་ཤིག གཞི་ནི་སྐུ་བཞི་ཡེ་ཤེས་ལྔ་ཡི་བདག་ཉིད་ཁྱབ་བདག་རྡོ་རྗེ་འཆང་གི་གོ་འཕང་ལ་